section_heading: Radnja
paragraph_text: Do 1995. tiberij se širi cijelim planetom, a kako je Nod imao kontrolu nad gotovo polovicom svjetske količine tiberija koji nezaustavljivo raste, počeo je provoditi terorističke kampanje u bogatim zemljama i uspostavljati uporišta u siromašnijim zemljama. Kako bi se suprotstavilo Nodu koji smatraju prijetnjom, Vijeće sigurnosti Ujedinjenih naroda odobrava prijedlog zakona o osnivanju multinacionalne vojne radne skupine pod nazivom Globalna obrambena inicijativa (GDI), čija je specifična zadaća boriti se protiv Noda širom svijeta. Sukob između dviju strana na kraju kulminira svjetskim ratom koji traje do 1996.; Kane je usredotočen na operacije u Africi, dok GDI provodi vojne operacije u Europi kako bi stabilizirao regiju.